Kanton Mesborg

De Kanton Mesborg weer as Kanton en Verwaltungsrebeed in dat Königriek Westfalen, dat blots von 1810 bet 1811 bestahn hett (Franzosentied). De Seet weer Mesborg.

 Historie 

De Ümgegend von Mesborg hett vör de Franzosentied to dat Amt Mesborg un de Vaagdie Töst von dat Amt Horborg in dat Förstendom Lümborg höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Kanton Mesborg een von de teihn Kantons in’n Distrikt Horborg von dat Departement von de Nedderelv. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Mesborg is opdeelt worrn op de Mairien Töst un Hullnst in’n Kanton Töst un de Mairie Mesborg in’n Kanton Buxthu, all beid in’n Distrikt Lümborg, Departement von de Elvmünnen.

In’n Harvst 1813 hebbt de Russen de Franzosen slahn un dat Rebeed befreet. Dat Kurförstendom Hannover is denn 1813/1814 wedder herstellt worrn un de ole Stand von vör 1810 wedder dor.

 Mairien 

De Kanton weer indeelt in 15 Mairien:Bulletin des lois du Royaume de Westphalie. Königliche Bookdruckeree, Kassel 1810, Sied 44

 Mairie Mesborg: Mesborg mit de Möhl un de Poppeermöhl
 Mairie Fischbeek:  Fischbeek, Scheedholt
 Mairie Öbergünn: Öbergünn mit de Möhl, Moor, Wulmsdörp, Doasdörp
 Mairie Ketzendörp: Ketzendörp, Imbeek, Arsdörp
 Mairie Eindörp: Eindörp, Lümbörger Schanz, Pippens, Heimbrook, Doans
 Mairie Ilsdörp: Ilsdörp, Swiersdörp
 Mairie Eversen: Eversen, Podendörp, Grauen, Appel, Appelbeek, Ömbüddel
 Mairie Raad: Raad, Mienenbüddel, Olendörp, Winzendörp
 Mairie Dierstörp: Dierstörp, Dreest, Wennersdörp, Klauenborg
 Mairie Rahmstörp: Rahmstörp, Emm, Wosbossel, Starsbeek, Resbossel
 Mairie Hullnst: Hullnst
 Mairie Holtörp: Holtörp, Holv, Hassbossel
 Mairie Hollinn: Hollinn, Kallmoor, Makensbrook, Eversdörp, Veloh
 Mairie Avens: Avens, Boitschen
 Mairie Duhrn: Duhrn, Wüstenhöben, Glüsen, Neddernhoff

 Footnoten 

Mesborg
Mesborg Kanton
Kanton Mesborg
Mesborg Kanton